Brek-danso

Brek-danso esas danso qua esas un de quar elementi di hip hop. L'altra elementi esas rap-muziko, dj-agar e grafitio.

La nomo 'brek' di la danso venas de la fakto ke slingi de batil-sono qui kopiesis, sonigesis dum "break" (pauzo) en la muziko, exemple: solo-pleo sur batilaro. La danso inventesis ye la fino di la yari 1970 - komenco di la yari 1980 en la povra quarteri di negri en Nova-York. Olima DJ-i quale Afrika Bambaataa, Grandmaster Flash e DJ Kool Merc  komencis uzar disk-turnili e son-mixili por tale repetante plear la 'brek' di kansono.

La danso havas diversa movi: top-rok (dansar stacante), pedi (en squatanta posturo), povomovi e konjeli (posturi). En brek-danso (e hip hop generale) importas havar propra stilo, originaleso ed expreso. Danseri defias l'un l'altra en kombato dansala.

Olimpiala Ludi
Brek-danso esas oficala sporto depos 2024, unesma-foye dum l'Olimpiala Ludi en Paris, 2024. Quankam ol ja esis parto dil Olimpiala Ludi di Yunaro en 2018 en Buenos Aires.

kategorio:dansi